In data de 23 octombrie 2019 un grup de studenții de la programele de studii IPA, CEPA, PCM, IMAPA, MCPA și IMA din cadrul FIATPM , însoțiți de cadre didactice au vizitat fabrica FARES – ORĂȘTIE

Specializată în producerea de ceaiuri și alte remedii din plante medicinale, compania Fares aniversează în acest an 90 de ani de activitate.

Cu ocazia acestei vizite studenții au aflat informații despre cultura plantelor medicinale, despre modul în care ele sunt sortate și uscate. S-au vizitat depozitele de plante medicinale, unde plantele sunt balotate, etichetate, aranjate pe loturi și locuri de proveniență, în condiții de temperatură și umiditate monitorizate. Până să ajungă sub forma unui pachet de ceai, a unei sticle de sirop sau a unui flacon cu capsule, plantele trec prin mai multe etape de control și analize de laborator.

Fiecare produs se realizează conform unei rețete de fabricație. Ceaiurile de dozează cu ajutorul mașinilor, formându-se pliculețele de ceai de tip unidoză. În cazul ceaiurilor ambalate în pliculeţe cu şnur se ataşează șnurul și eticheta.

Studenții au fost interesați de procesul tehnologic, de utilajele din secții, iar doamnele și domnii ingineri care ne-au primit în fiecare secție au răspuns numeroaselor întrebări din partea studenților.

Cu această ocazie, multumim pentru amabilitatea și profesionalismul specialiștilor de la FARES – Orăștie.